Oarder fan tsjinst foar de Fesper

yn de Grutte of Jakobinertsjerke yn Ljouwert,   
op snein 27 juny 2021, de jûns om 19.00 oere

****

*Foargonger:* Ds. S. Ypma

*Oargel:* Gerwin Hoekstra

*Foardrager:* Nynke de Vries

*Muzyk:* Theo Boelens, dwersfluit

Stilte

Wolkom

Oargelspyljen

*Iepeningsfers*

[*sprutsen, foargonger en gemeente*]:

Us helper is de Heare

**dy't himel en ierde makke hat**

O God, sjoch nei ús om

**en lit ús wer libje mei hert en siel.**

Lit ús Hear, jo leafde sjen

**en jou ús jo heil!**

O, Hear, hear ús gebed

**en lit ús roppen ta Jo komme.**

*Hymne / (Jûns)liet* 246b

1. De moanne stiet te pronkjen / en ûnder stjergeflonker

leit d’ierde kalm en stil; / it reid stiet sêft te wiuwen

en as in wale driuwe / de wite dizen oer it fjild.

1. De stilte oer de greiden / dy’t har yn skimer klaaiden

is sa fertroud en nei, / dat wy ‘t fertriet ferjitte

en alles rêste litte / wat ús ta lêst wie dizze dei.

1. Wy sjogge út ús delte / de moanne foar de helte,

mar hy is suver rûn. / Wat wy as wierheid seagen

mei ús beheinde eagen / ferlear faak letter alle grûn.

1. Lit ús op Jo, Hear, bouwe, / net op ús each fertrouwe,

lit ús jo wierheid sjen. / Wol ús yn ienfâld liede,

dan libje wy op ierde / sa from en fleurich as de bern.

*Psalmgebed Psalm 62*

Sjonge: ps 62:1:

Myn siel is ta de Heare stil. / Ik wachtsje dimmen op Gods wil,

Hy mei myn heil, myn taflecht hjitte, / de stienrots dêr’t myn hûs op stiet,

de berch dy’t wank’let noch fergiet; / ‘k sil fan gjin fal noch wifkjen witte.

Lêze: ps. 62: 4 en 5

Sjonge: fers 4 en 5:

Myn siel, al stiet it noch sa slim, / wês stil foar God en rêst yn Him,

Hy is net fier, syn help sil blike. / Ik wachtsj’ op Him, myn heil stiet fêst,

Hy is myn stins, myn rots en rêst: / ik sil net wifkje of beswike.

By God is al myn heil, myn ear, / myn rots, myn taflecht is de Hear,

Hy sil de fijân grif ferdriuwe. / Betrou op Him, o folk, yn smert,

stoart foar syn antlit út jim hert: / God sil foargoed ús taflecht bliuwe.

Lêze: fers 10 en 11

Sjonge fers 8:

God spriek ien ding, ‘k ferjit it net, / ik haw it twaris fan Him heard:

oer alles hat Hy te gebieden. / Mar Jo binn’ ek genedich, Hear,

en stean mei jo befrijing klear. / Jo jouw’ in elk al nei syn dieden.

*Muzyk:* Adagio en Vivace uit Sonate V van J.B. Loeillet (1653-1728)

*Koarte ynlieding op / útlis fan de Bibellêzing*

*Lêzing* Matteus 7: 1-6  
Feroardielje in oar net, dat God jimsels net feroardielet,  
want it oardiel dat jimme oer in oar útsprekke, sil it oardiel oer jimsels wurde.  
En mei deselde mjitte dy’t jim brûke, sil jim tametten wurde.  
Wêrom sjogge jo wol de splinter yn it each fan jo broer  
en fernimme jo der neat fan dat jo in balke yn eigen each hawwe?  
Hoe kinne jo dochs tsjin jo broer sizze:   
Lit my dy splinter by dy út it each helje?  
Sjoch, der sit jo in balke yn it each.  
Skynhillige, helje earst de balke mar ris út it eigen each.  
Dan kinne jo genôch sjen om de splinter by jo broer út it each te heljen.  
Jou it hillige net oan ‘e hûnen en smyt de bargen gjin pearels foar.  
Dy sille se fertraapje en dan weromkomme om jimme te ferskuorren.

*Amerij fan ynkear en stilte*

*Lofsang Liet 146c: 1, 2 en 3*

Sjong foar de Heare dyn lof en eare, / sjong foar de Hear dyn heechste liet.

Neat kin op ierde myn sjongen keare: / 'k wit fan syn leafd', ek yn fertriet.

Hy skoep it libben, priizgje Him / elk dy't Er azem joech en stim.

Hallelju! Hallelejua!

Keningen, oars net as bern fan d’ierde, / keare ta ierd’ en stof werom;

Rykdom en gloarje sill’ sy ferlieze/ nimmen betinkt noch oait har rom.

As dan gjin minsk’ ús helpe mei - / God is in helper al den dei.

Halleluja! Halleljua!

Sillich, o sillich is dy't allinne / de macht fan Jakobs God erkent.

dy't yn ‘e hoede fan Kristus binne / sille syn treast en rêding sjen.

Hy is ús hoop en makket frij, / fan syn beskerming sjonge wy.

Halleluja! Halleljua!

*Deklamaasje* (gedicht fan Piet van Midden):   
  
***‘*In púnfal, God’**

In púnfal, God,

dát is der fan telâne kommen.

As ik weromsjoch op myn libben

krij ik in brok yn ‘e kiel.

It stelt neat mear foar,

neat stiet mear oerein.

Ik ha gjin mins mear,

allinne fijannen.

En ik bin in minske fan neat

Ien om de gek mei te hawwen.

Wêr ha ik dat oan te tankjen?

En hoe sit dat mei jo?

Kin ik wol op jo rekkenje

of rekkenje jo mei my ôf

om wat eartiids misgie?

Jokje jo de hannen noait ris

om har op harren troanjes te slaan

de minsken

dy’t allegeduerigen de gek ha

mei my

en mei jo?

Litte jo dat altyd mar gewurde?

God, it leafst soe ik sjonge

lykas eartiids,

‘de Hear is myn Hoeder’.

Mar dy brokstikken, God,

ik kom der net oerhinne.

Ik kin net sjonge

mei in brok yn ‘e kiel.

*Muzyk:* Largo en Allegro uit Sonate V van J.B. Loeillet (1653-1728)

*Gebeden*

Elke foarbea songen beäntwurde mei Liet 368d:

Hoedzje myn libben, wês Jo myn rêding, / hieltyd wer sykje myn tinzen nei Jo.

Gebed fan de dei/jûnsgebed

Dankgebed en foarbea

Stil gebed

Us Heit (songen):

* 1. God fan fier en hein ús Heit, / dat wy hilligje jo namme,

ûnder ús sa faak ûntwijd, / troch jo eigen bern beskamme.

* 1. Bûch de folken nei jo wet, / lit jo ryk op ierde komme.

Byn jo wil ús op it hert / en wy sykhelje ferromme.

* 1. Jou ús hjoed ús deistich brea / en ferjou wat wy misdiene,

sa’t ek wy ferjûn ha, Hear, / al dy’t skuldich foar ús stiene.

* 1. Lit oer ús gjin neare nacht, / lied ús net yn blyn begearen.

Binne wy yn duvels macht, / Hear, ferlos ús fan ‘e kweade.

* 1. God fan fier en hein ús Heit, / wûnder heimnis is jo namme.,

grut yn krêft en hearlikheid, / oant yn alle tiden. Amen.

*Kollekte by útgong*

*Slotliet* : *Liet 268*

Wol, o hoeder, om ús tinke / yn dizze nacht,

As wy yn ‘e sliep fersinke / yn dizze nacht.

Wol yn ‘t tsjuster by ús wêze, / hâld ús yn Jo leafde fêst en

Lit ús oan ‘e moarn ta rêste / yn dizze nacht.

Lit ús, hoeder, noait allinne / by nacht en dei,

Wês mei ingels om ús hinne / by nacht en dei.

Lit elk dy't hjir net mear binne / lykas wy jo frede kenne.

Lis jo earmen om ús hinne / by nacht en dei.

*Segenbea* (sprutsen yn dialooch)

Yn ús hert en yn ús hûs / DE SEINE FAN GOD.

Yn ús kommen en yn ús gean / DE FREDE FAN GOD.

Yn ús libben, op ús syktocht, / DE LEAFDE FAN GOD.

By de ein, nij begjin,

DE EARMEN FAN GOD OM ÚS TE ÛNTFANGEN, THÚS TE BRINGEN,

AMEN

*Oargelspyljen*

As jo de Fesperfierings ek finansjeel stypje wolle, dan kinne jo in bydrage oermeitsje op de rekken fan de ponghâlder: NL61RABO0119626535 op namme fan A.M.J. Riemersma yn Ljouwert.  
Hertlik tank dêrfoar.